#### ROMÂNIA

**JUDEȚUL IAȘI**

**MUNICIPIUL PAȘCANI**

**CONSILIUL LOCAL**

# **P R O C E S V E R B A L**

**Încheiat, astazi 29 noiembrie 2017, în şedinţa ordinară**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

Ora 10,11

Doamna Jitaru Irina, secretarul municipiului Pascani deschide lucrările ședinței ordinare din 29 noiembrie 2017, arătând că este legal constituită, din 19 consilieri în funcție, sunt prezenți 19. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului, 3 cetățeni, mass-media. Înainte de a începe, supune la vot următorul procesul-verbal de ședință:

- procesul-verbal al ședinței de extraordinare a Consiliului Local din 21 noiembrie 2017. Cine este pentru? Împotrivă? Abțineri?

Pentru: 17

Abțineri: 2

Împotrivă: 0

**Doamna Jitaru Irina**, secretarul municipiului Pascani dă cuvântul președintelui de ședință, domnul Bejinariu Ovidiu.

**Domnul Bejinariu Ovidiu,** presedinte de ședință, dă citire parțial Dispoziției nr. 2287/23 .11.2017:

#### “ ROMÂNIA

**JUDEŢUL IAŞI**

**MUNICIPIUL PAŞCANI**

**P R I M A R**

**D I S P O Z I Ţ I A Nr. 2287**

**din data de: 23.11.2017**

**Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001 privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001 privind administraţia publică locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **29.11.2017**, **ora 10.00**,**­­­­­­** în sala de şedinţe a Consiliului Local al municipiului Pașcani, cu următoarea ordine de zi:”

Precizează că pe ordinea de zi sunt 20 de proiecte de hotărâre, la care se adaugă 2 proiecte de hotărâre suplimentare. Dă citire celor 2 proiecte de hotărâre suplimentare:

**PROIECTE SUPLIMENTARE**

**21. PROIECTUL  DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

**22. PROIECTUL DE HOTARARE privind aprobarea înființării serviciului de iluminat public la nivelul Unității Administrativ-Teritoriale a Municipiului Pașcani, precum și stabilirea formei de gestiune.**

*Inițiatorul proiectului de hotărâre - Primarul municipiului Pașcani*

**Domnul Pantazi Dumitru**, primarul municipiului Pașcani, retrage de pe ordinea de zi proiectul de hotărâre cu nr. 22.

**Domnul Bejinariu Ovidiu,** presedinte de ședință, supune la vot ordinea de zi cu cele 21 de proiecte de hotărâre. Cine este pentru?

Pentru: 19

Abțineri: 0

Împotrivă: 0

Propune trecerea la primul punct de pe ordinea de zi:

**1. PROIECTUL  DE HOTĂRÂRE**privind aprobarea suprafețelor construite propuse pentru vânzare, inclusiv cotelor-părți indivize, teren și construcție, aferente fiecărei locuințe existente în blocurile ANL F1 și F2, proprietate privată a statului și aflate în administrarea Consiliului Local al municipiului Paşcani, situate în strada Grădiniței nr. 18 Jud. Iași

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

**Domnul Bejinariu Ovidiu,** presedinte de ședință, solicită dacă sunt discuții pe marginea proiectului de hotărâre. Dacă nu, supune la vot proiectul de hotărâre. Cine este pentru?

**Pentru: 19**

**Abțineri: 0**

**Împotrivă: 0**

Proiectul a trecut și se propune trecerea la punctul 2 de pe ordinea de zi:

**2. PROIECTUL  DE HOTĂRÂRE privind însuşirea în proprietatea publică a Municipiului Paşcani şi în administrarea Consiliului Local al Municipiului Paşcani a imobilului “Împrejmuire Grădiniţa Gîşteşti”, situat în strada Gîşteşti, nr. 7, jud. Iaşi**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

**Domnul Bejinariu Ovidiu,** presedinte de ședință, solicită dacă sunt discuții pe marginea proiectului de hotărâre. Dacă nu, supune la vot proiectul de hotărâre. Cine este pentru?

**Pentru: 19**

**Abțineri: 0**

Împotrivă: 0

Proiectul a trecut și se propune trecerea la punctul 3 de pe ordinea de zi:

**3. PROIECTUL  DE HOTĂRÂRE privind modificarea şi completarea Anexei la Hotărârea Consiliului Local al Municipiului Paşcani nr. 53/1999 privind aprobarea domeniului public al Municipiului Paşcani, jud. Iaşi, atestat prin Hotărârea nr. 1354/2001, cu modificările şi completările ulterioare, prin actualizarea datelor privitoare la suprafaţa de teren înscrisă la poziţia 655**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

**Domnul Bejinariu Ovidiu,** presedinte de ședință, solicită dacă sunt discuții pe marginea proiectului de hotărâre. Dacă nu, supune la vot proiectul de hotărâre. Cine este pentru?

Pentru: 19

Abțineri: 0

Împotrivă: 0

Proiectul a trecut și se propune trecerea la punctul 4 de pe ordinea de zi:

**4. PROIECTUL  DE HOTĂRÂRE privind desemnarea a 3 (trei) consilieri locali**

**pentru a fac parte din Comisia Municipală privind identificarea și inventarierea**

**terenurilor pentru punerea în aplicare a dispozițiilor Legii nr. 15/2003 privind sprijinul**

**acordat tinerilor pentru construirea unei locuințe proprietate personală, republicată, cu**

**modificările și completările ulterioare, din municipiul Pașcani, județul Iași**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil.

Se solicită propuneri.

**Doamna Dondaș Adriana**, consilier local, propune pe doamna Nedelcu Gabriela și pe domnul Pintilie Ciprian.

**Domnul Bodoașcă Mihai-Claudiu**, consilier local, propune pe dl. Danu Ion.

**Domnul Bejinariu Ovidiu,** președinte de ședință, supune la vot, pe rând, propunerile făcute:

* Pentru doamna Nedelcu Gabriela:

Pentru: 19

Abțineri: 0

Împotrivă: 0

* Pentru domnul Pintilie Ciprian:

Pentru: 19

Abțineri: 0

Împotrivă: 0

* Pentru domnul Danu Ion:

Pentru: 19

Abțineri: 0

Împotrivă: 0

**Domnul Pintilie Marius-Nicolae**, consilier local, precizează că ar dori să aducă aminte ce s-a întâmplat în ședința de acum 3-4 luni , când au avut pe masa de lucru un proiect de hotărâre, prin care să se dea acele loturi de teren către tineri, iar grupul PNL a votat împotrivă. Doamna viceprimar acuza pe ei că nu vor să dea loturi de teren tinerilor, că se opun construcțiilor de case. Ei au constatat că o parte din demersurile legale nu au fost duse la îndeplinire. A primit adresa de la dl. primar. Acel inventar a fost comunicat către prefectură și astăzi lucrurile sunt în regulă, îl felicită pe dl. primar că a făcut ordine din acest punct de vedere. Cererea de la Ghișeul Unic e actualizată și e în regulă. În perioada când s-au opus, au constatat că cererea de la Ghișeul Unic nu e completă, lipsea un punct, de aceea majoritatea dosarelor nu erau complete. Intenția sa nu a fost să răscolească din urmă și lucrurile s-au îndreptat astăzi. Doamna viceprimar a greșit atunci acuzându-i de rea intenție. Salută inițiativa d-lui primar vizavi de acest proiect, care invită și consilierii PNL să facă parte din această comisie. Este transparență.

**Doamna Nedelcu Gabriela**, viceprimarul municipiului Pașcani, precizează că nu se poate spune despre activitatea comisiei că a fost ilegală, chiar dacă lipsea din acea cerere un punct. Dacă acele loturi nu s-au atribuit atunci, actuala comisie se va confrunta cu situații când cei care au depus cereri să fi împlinit deja 35 ani, e o situație care trebuie să o rezolve comisia. Din punctul său de vedere trebuia votat atunci. Toate dosarele au fost la dispoziție și a fost timp pentru a fi studiate. Practic, s-a mai amânat cu un an ca niște tineri să construiască niște case.

**Domnul Bejinariu Ovidiu,** președinte de ședință, supune la vot proiectul de hotărâre cu propunerile făcute. Cine este pentru?

Pentru: 19

Abțineri: 0

Împotrivă: 0

Următorul proiect de pe ordinea de zi este:

**5. PROIECTUL  DE HOTĂRÂRE privind stabilirea tarifelor de închiriere a unor spații din incinta Casei Municipale de Cultură “Mihail Sadoveanu” Pașcani, pe categorii de activități**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil cu un amendament propus de dl. Rîznic – taxa pentru balul bobocilor să nu fie.

Comisia juridică: Aviz favorabil.

Comisia urbanism: Aviz nefavorabil.

Comisia învățământ: Aviz favorabil.

**Domnul Rîznic Andrei-Marius**, consilier local, retrage acest amendament, pentru că ar trebui să voteze pentru acest amendament, dar principiul pe care e fundamentat acest proiect de hotărâre îl face să voteze nu la celelalte masuri. Retrage acest amendament pentru a nu vota într-o parte nu, în altă parte da, pentru a fi consecvent.

**Domnul Bejinariu Ovidiu,** președinte de ședință, precizează că rămâne proiectul așa cum a fost formulat.

**Domnul Pintilie Marius-Nicolae,** consilier local, consideră că motivația pentru majorarea tarifelor la Casa de Cultură nu e fundamentată și, de aceea, vor vota împotriva acestor majorări de prețuri.

**Domnul Olariu Costel-Sorin**, consilier local, ar dori ca doamna manager să spună cât ar câștiga în plus Casa de cultură după aceste majorări, care este impactul financiar.

**Doamna Calistru Daniela**, directorul Casei de Cultură Mihail Sadoveanu Pașcani, precizează că nu poate da o cifră. Ar fi trebuit luate în calcul ce închirieri sunt și pe ce spații, lucru pe care nu-l poate ști.

**Domnul Pantazi Dumitru**, primarul municipiului Pașcani, precizează că trebuie raportat la anul trecut. E aritmetică de clasa a III-a.

**Doamna Calistru Daniela**, directorul Casei de Cultură Mihail Sadoveanu Pașcani, precizează că nu are asemenea cifre.

*Se vorbește concomitent.*

**Domnul Bejinariu Ovidiu,** președinte de ședință, întreabă pe dl. Olariu dacă e mulțumit de răspuns.

**Domnul Olariu Costel-Sorin**, consilier local, precizează că nu crede că diferența va fi mai mare de 10 mii lei, sumă care ar putea fi suportată de Consiliul Local. Ar dori ca tarifele să rămână la nivelul actual. E o propunere de menținere a tarifelor.

**Domnul Avrămiuc Vasile**, consilier local, precizează că a fost implicat zeci de ani în asemenea activități. Activitatea despre care se face vorbire e o activitate de divertisment și activitățile de divertisment trebuie suportate de către cei ce le organizează. El crede că trebuie tăiate bilete pentru aceste activități. Casa de cultură e pentru spectacole de teatru. Nu e un capăt de țară dacă se taxează în plus.

**Domnul Rîznic Andrei-Marius**, consilier local, precizează că vrea să reamintească colegilor că aceste cheltuieli de funcționare sunt asigurate de la bugetul consolidat al municipiului Pașcani, nu e nevoie aici de suplimentări. Pentru anul 2015 a fost un excedent de 70 mii lei, iar pentru 2016 a fost un excedent de 43 mii lei. Faptul că au execedent înseamnă că nu au nevoie de venituri în plus, iar pentru funcționare se ocupă bugetul. Nu crede că e normal să se pună o presiune suplimentară pe cei care vor să mai organizeze o activitate artistică acolo. Și așa orașul acesta suferă din acest punct de vedere. Crede că rămânerea la actualele tarife ar fi o soluție bună. Crede că tabelul cu categoriile de activități e prost făcut, poate fi mult mai bine structurat, astfel încât să acopere cu adevărat toată gama de evenimente care pot fi organizate la Casa de Cultură.

**Doamna Nedelcu Gabriela**, viceprimarul municipiului Pașcani, precizează că trebuie citit cu atenție anexa, precizând că toate activitățile organizate de unitățile de învățământ și organizațiile non-profit sunt gratuite. Aceste entități au posibilitatea să organizeze gratis activități culturale, artistice la Casa de Cultură.

**Domnul Rîznic Andrei-Marius**, consilier local, precizează că Balul bobocilor și Balul adolescenților sunt organizate de organizația elevilor. Dau bilete pentru a-și acoperi cheltuielile de organizare. Astea pot fi încadrate la activități desfășurate de unitățile de învățământ sau ONG-uri.

**Domnul Olariu Costel-Sorin**, consilier local, precizează că vrea să aducă în discuție diferența pe care el a estimat-o la 10 mii lei și să o pună în balanță cu subvenția care se dă pentru gaz. Menționează că această sumă – diferența estimată - e incomparabilă cu subvenția plătită pentru gaz. De aceste activități artistice beneficiază tot orașul.

**Domnul Bejinariu Ovidiu,** președinte de ședință, înțelege că dl. Olariu a propus un amendament în sensul păstrării taxelor la același nivel. Dă cuvântul d-lui primar.

**Domnul Pantazi Dumitru**, primarul municipiului Pașcani, propune amânarea acestui proiect de hotărâre până la creionarea bugetului.

**Domnul Conache Eduard-Cătălin**, consilier local, precizează că la art. 4 se face vorbire despre HCL nr. 18/2011 privind stabilirea tarifelor de închiriere a unor spații din incinta Casei Municipale de Cultură. El nu a văzut această hotărâre și nu se face vorbire despre asta.

**Domnul Vântur Romel**, cetățean, face câteva aprecieri asupra evenimentelor organizate la Casa de Cultură.

*Se vorbește concomitent.*

**Domnul Bejinariu Ovidiu,** președinte de ședință, supune la vot propunerea d-lui primar de a amâna discutarea acestui proiect de hotărâre. Cine este pentru? Abțineri? Împotrivă?

Pentru: 19

Abțineri: 0

Împotrivă: 0

Menționează că proiectul e amânat și propune trecerea la următorul punct de pe ordinea de zi, punctul cu nr. 6:

**6. PROIECTUL  DE HOTĂRÂRE privind modificarea şi completarea Hotărârii Consiliului Local al Municipiului Paşcani nr. 70 din 14.04.2009 privind înfiinţarea clubului sportiv de drept public Club Sportiv Municipal Paşcani, cu modificările şi completările ulterioare**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil.

**Domnul Bodoașcă Mihai-Claudiu**, consilier local, precizează că a auzit acum că terenul de tenis este în administrarea primăriei. Ieri în comisie li s-a adus acea hotărâre prin care se stabilesc niște reguli privind închirierea acestui teren, un orar și tarife. Ei sunt de acord, în principiu, ca acest teren să meargă la club pentru a dezvolta acea secție de tenis. Face o mențiune care să se consemneze în procesul-verbal, să se vină cu o modificare, eventual din partea aparatului de specialitate, a acelei hotărâri prin care se stabilea orarul de funcționare și tarifele, astfel încât clubul să-și facă un program pentru acei sportivi de la secția de tenis, iar restul timpului să fie gratis pentru cei din oraș care mai practică acest sport. Rugămintea e ca cei de club să-și facă de așa manieră programul, astfel încât să rămână timp și pentru cei din oraș pentru practicarea acestui sport, dar gratis. Trebuie modificată acea hotărâre.

**Domnul Bejinariu Ovidiu,** președinte de ședință, întreabă dacă mai sunt discuții.

**Domnul Haldan Vasile**, consilier local, precizează că în comisie s-a spus să se voteze aceast proiect de hotărâre, dar să se stabilească o dată pănă la care să vină cu un regulament cu tot ce este necesar pentru respectivul teren de tenis.

**Domnul Bejinariu Ovidiu,** președinte de ședință, precizează că dacă nu sunt discuții, supune la vot proiectul de hotărâre. Cine este pentru? Abțineri? Împotrivă?

Pentru: 19

Abțineri: 0

Împotrivă: 0

Proiectul a trecut. Urmează proiectul cu nr. 7:

**7. PROIECTUL  DE HOTĂRÂRE privind modificarea şi completarea HCL nr. 150 din 31.10.2017 privind acordarea burselor sociale, burselor de merit şi burselor de studiu pentru elevii din învăţământul preuniversitar de stat din municipiul Paşcani, pentru perioada septembrie – decembrie 2017**

*Inițiatorul proiectului de hotărâre - Viceprimarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia învățământ: Aviz favorabil.

**Domnul Bejinariu Ovidiu,** presedinte de ședință, solicită dacă sunt discuții pe marginea proiectului de hotărâre. Dacă nu, supune la vot proiectul de hotărâre. Cine este pentru? Abțineri? Împotrivă?

**Pentru: 19**

**Abțineri: 0**

Împotrivă: 0

Proiectul a trecut și se propune trecerea la punctul 8 de pe ordinea de zi:

**8. PROIECTUL  DE HOTĂRÂRE privind aprobarea finanţării nerambursabile de la bugetul local al Municipiului Paşcani a proiectelor finanţate pentru susţinerea unor activităţi non-profit de interes local, pentru anul 2017 – domeniul culte**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia învățământ: Aviz favorabil.

**Domnul Rîznic Andrei-Marius**, consilier local, precizează că a observat niște inechități în distribuirea bugetului total pentru acest proiect. Se vede că majoritatea proiectelor se încadrează la 90, 91, 92 de puncte, în schimb procentul alocat proiectelor diferă foarte mult, începând de la 44% pentru un proiect de 92 de puncte. Sunt și proiecte cu punctaj inferior care primesc în jur de 80 sau 90% din suma cerută. A observat că nu există o echitate în distribuirea fondului total pentru aceste proiecte și nu există un criteriu. Dacă comisia a stabilit un punctaj pentru aceste proiecte și că aceste proiecte se califică pentru a primi finanțarea, se vede că bugetul total nu ar ajunge.

**Domnul Pantazi Dumitru**, primarul municipiului Pașcani, precizează că cei de la PNL nu au votat bugetul.

**Domnul Rîznic Andrei-Marius**, consilier local, precizează că au făcut niște amendamente cu care cei de la PSD nu au fost de acord. Tot pentru cetățeni erau și alea. Au făcut un calcul, având în vedere suma solicitată și suma alocată, suma totală alocată ar reprezenta aproximativ 67% din suma solicitată. Având în vedere că toate proiectele au punctaj asemănător, propune ca amendament ca toate proiectele să primească 67% din suma solicitată.

**Domnul Pantazi Dumitru**, primarul municipiului Pașcani, întreabă cum e cu catedrala.

**Domnul Rîznic Andrei-Marius**, consilier local, precizează că la catedrală, fondurile sunt cam la fel, ba mai cresc cu 1000 lei. În condițiile specificate mai sus, se încadrează și în buget. Nimeni nu poate contesta, toți vor primi procentual și vor face ce e important pentru comunitatea lor. Acesta e amendamentul lor, ca fiecare să primească aproximativ 67% sau să fie împărțită echidistant suma totală.

**Domnul Bejinariu Ovidiu,** presedinte de ședință, solicită să mai fie spus amendamentul pe care l-au propus, ca să fie scris.

**Doamna Jitaru Irina**, secretarul municipiului Pașcani, precizează că proiectul are o anexă, parte integrantă din proiectul de hotărâre. Nu se poate așa amendamentul. Trebuie fiecare sumă din anexă modificată. Așa cum e proiectul de hotărâre, nu se poate face amendament decât pe fiecare sumă.

**Doamna Nedelcu Gabriela**, viceprimarul municipiului Pașcani, vrea să atragă atenția că sunt anumite reguli de atribuire pentru aceste proiecte, prin ghidul de finanțare a acestor proiecte este și o cotă de cofinanțare. S-ar putea ca unele biserici să nu se încadreze în partea de cofinanțare, s-ar putea ca devizul care stă la baza proiectului să nu fie în concordanță cu ce se vrea, practic, se încalcă multe prevederi din ghidul de finanțare. Fiecare biserică a fundamentat nevoia în baza unui deviz, elaborat de o firmă specializată, a venit cu dovada cofinanțării pentru suma respectivă.

**Domnul Rîznic Andrei-Marius**, consilier local, precizează că e vorba de 67% din suma solicitată.

**Domnul Pantazi Dumitru**, primarul municipiului Pașcani, precizează că se ține cont de nevoile bisericii și de ce a primit anterior. Principala investiție o reprezintă catedrala. S-a diminuat puțin de la această investiție, pentru a mulțumi toate cultele. A merge pe un procent, nu e posibil.

**Domnul Rîznic Andrei-Marius**, consilier local, crede că nu e posibil ca un proiect care a primit 91 de puncte să primească 90% din suma solicitată și unul care a primit 92 de puncte să primescă 44% din suma solicitată. Întreabă dacă e corect. Da sau nu?

**Domnul Pantazi Dumitru**, primarul municipiului Pașcani, precizează că se raportează la suma bugetată. Cu mici excepții, nu există discrepanțe prea mari între biserici. Nu crede că unii au fost favorizați și alții defavorizați.

**Domnul Rîznic Andrei-Marius**, consilier local, consideră că da și se vede clar din valori.

**Domnul Bejinariu Ovidiu,** presedinte de ședință, consideră că dl. primar e principalul ordonator de credite și a făcut o analiză.

**Domnul Rîznic Andrei-Marius**, consilier local, precizează că de aceea sunt aici, să-și spună opinia.

**Domnul Bejinariu Ovidiu,** presedinte de ședință, întreabă dacă are amendamentul făcut.

**Domnul Rîznic Andrei-Marius**, consilier local, propune:

* Proiectul nr. 6 – Parohia Sf. Gheorghe – 25.000 lei
* Proiectul nr. 8 – Parohia Lunca – 14.000 lei.

**Domnul Bejinariu Ovidiu,** presedinte de ședință, supune la vot amendamentul formulat de dl. Rîznic. Cine este pentru? Abțineri? Împotrivă?

**Pentru: 8**

**Abțineri: 11**

Împotrivă: 0

**Domnul Bejinariu Ovidiu,** presedinte de ședință, precizează că amendamentul nu a trecut. Supune la vot proiectul de hotărâre, așa cum este el prezentat. Cine este pentru? Abțineri? Împotrivă?

**Pentru: 18**

**Abțineri: 1**

Împotrivă: 0

Proiectul a trecut. Urmează proiectul cu nr. 9:

**9. PROIECTUL  DE HOTĂRÂRE privind aprobarea scoaterii din funcțiune a unor mijloace fixe din domeniul privat al Municipiului Pașcani în vederea casării și valorificării**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

**Domnul Bodoașcă Mihai-Claudiu**, consilier local, precizează că abia acum se casează niște utilaje care au 30 de ani vechime, sunt de acord cu proiectul, mai trebuie continuată curățenia. Se va face inventarierea. La stația Raizer mai sunt de casat și după aceea, să se mute la seră.

**Domnul Bejinariu Ovidiu,** președinte de ședință, supune la vot proiectul de hotărâre. Cine este pentru? Abțineri?Împotrivă?

**Pentru: 19**

Abțineri: 0

Împotrivă: 0

Următorul proiect de pe ordinea de zi este:

**10. PROIECTUL  DE HOTĂRÂRE privind aprobarea rectificării Bugetului de Venituri și Cheltuieli al Bibliotecii Municipale Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil.

**Domnul Bejinariu Ovidiu,** președinte de ședință, întreabă dacă sunt discuții. Dacă nu, se supune la vot proiectul. Cine este pentru? Abțineri?Împotrivă?

Pentru: 19

Abțineri: 0

Împotrivă: 0

Următorul proiect de pe ordinea de zi este:

**11. PROIECTUL  DE HOTĂRÂRE privind rectificarea Bugetului centralizat al instituțiilor și activităților finanțate din venituri proprii și subvenții pentru anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil.

**Domnul Bejinariu Ovidiu,** președinte de ședință, întreabă dacă sunt discuții. Dacă nu, se supune la vot proiectul. Cine este pentru? Abțineri?Împotrivă?

Pentru: 19

Abțineri: 0

Împotrivă: 0

Următorul proiect de pe ordinea de zi este:

**12. PROIECTUL  DE HOTĂRÂRE privind rectificarea Bugetului centralizat al institutiilor și activităților finanțate integral sau parțial din venituri proprii pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil.

**Domnul Bejinariu Ovidiu,** președinte de ședință, întreabă dacă sunt discuții. Dacă nu, se supune la vot proiectul. Cine este pentru? Abțineri? Împotrivă?

Pentru: 19

Abțineri: 0

Împotrivă: 0

Următorul proiect de pe ordinea de zi este:

**13. PROIECTUL  DE HOTĂRÂRE privind acordarea mandatului special reprezentantului Municipiului Pașcani în Adunarea Generală a Asociaților în Asociația Regională a Serviciilor Apă Canal Iași – ARSACIS, să aprobe/să nu aprobe în numele și pe seama Municipiului Pașcani, modificarea si completarea Contractul de delegare a gestiunii serviciilor publice de alimentare cu apă și de canalizare nr. 48/2009, prin Actului Adițional nr. 22**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

**Domnul Haldan Vasile**, consilier local, precizează că trebuie făcută o propunere și îl propune pe dl. primar Pantazi.

**Domnul Danu Ion**, consilier local, vrea să aducă niște clarificări privind votul care îl vor da consilierii PNL pentru acest proiect. Toți cei care au susținut acest operator s-au gândit că va fi un operator onest. În fapt nu s-a dovedit acest lucru. Astăzi sunt numeroase procese, sunt atacate hotărârile de consiliu local. După trei ani și jumătate, procesul acesta nu e implementat. Au rămas contractele cu reprezentanții de scară, o soluție greșită din punctul său de vedere. Un reprezentant a fugit cu banii, situația celorlalți nu se știe, nu pot fi verificați. Toată lumea a observant disconfortul creat de oprirea apei. Sunt mai dese aceste opriri și mai lungi perioadele ca la vechiul operator. Ar mai fi vorba de investiții. Cand plouă se umplu de laude și mulțumiri pe net. Referitor la investiția de pe esplanadă cum a fost facută, despre cea de la Gîștești probabil va fi gata în 2025, despre cea de la Blăgești nu mai știe stadiul ei.

**Domnul Pantazi Dumitru**, primarul municipiului Pașcani, întreabă dacă despre asta e vorba în proiectul de hotărâre.

**Domnul Danu Ion**, consilier local, vrea să justifice votul.

**Domnul Bejinariu Ovidiu,** președinte de ședință, îndeamnă să nu se abată de la proiect.

**Domnul Danu Ion**, consilier local, precizează că dl. Benesch a recunoscut că în proporție de 90%, contractul de delegare a fost defavorabil municipiului Pașcani.

**Domnul Bejinariu Ovidiu,** președinte de ședință, supune la vot propunerea d-lui Haldan Vasile ca reprezentant al UAT Pașcani să fie dl. primar Pantazi Dumitru. Cine este pentru? Abțineri? Împotrivă?

**Pentru: 11**

**Abțineri: 8**

**Împotrivă: 0**

Supune la vot proiectul cu propunerea votată. Cine este pentru? Abțineri? Împotrivă?

**Pentru: 11**

**Abțineri: 7**

**Împotrivă: 1**

Proiectul a trecut. Următorul punct de pe ordinea de zi este proiectul nr. 14:

**14. PROIECTUL  DE HOTĂRÂRE privind acordarea mandatului special în vederea exprimării votului în AGA ARSACIS referitor la cererea de aderare a Com. Prăjeni - jud. Botoşani Ia Asociaţia Regională a Serviciilor de Apă Canal Iaşi – ARSACIS şi aprobarea Actelor Adiţionale nr. 19 şi nr. 20 la Actul Constitutiv, respectiv Statutul ARSACIS**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

**Domnul Haldan Vasile,** consilier local, îl propune pe dl. primar Pantazi Dumitru.

**Domnul Conache Eduard-Cătălin**, consilier local, întreabă câți bani s-au încasat din redevență.

**Doamna Lăbonțu Angelica**, director economic al Primăriei municipiului Pașcani, precizează că nu are o cifră exactă. Dacă se așteaptă, poate lista niște fișe. Precizează modul de calcul a redevenței.

**Domnul Bejinariu Ovidiu,** președinte de ședință, supune la vot propunerea d-lui Haldan Vasile ca reprezentant al UAT Pașcani să fie dl. primar Pantazi Dumitru. Cine este pentru? Abțineri? Împotrivă?

**Pentru: 11**

**Abțineri: 8**

**Împotrivă: 0**

Supune la vot proiectul de hotărâre, ca dl. primar să aprobe aderarea comunei Prăjeni la ARSACIS. Cine este pentru? Abțineri? Împotrivă?

**Pentru: 11**

**Abțineri: 8**

**Împotrivă:0**

Urmează proiectul cu nr. 15:

**15. PROIECTUL  DE HOTĂRÂRE privind modificarea și completarea HCL nr. 102/24.06.2016 privind alegerea comisiei de validare**

*Inițiatorul proiectului de hotărâre – Primarul municipiului Pașcani*

Se solicită avizul comisiilor:

Comisia juridică: Aviz favorabil.

Dacă nu sunt discuții, se supune la vot proiectul. Cine este pentru? Abțineri? Împotrivă?

**Pentru: 19**

**Abțineri: 0**

**Împotrivă:0**

Proiectul a trecut. Următorul punct de pe ordinea de zi e proiectul nr. 16:

**16. PROIECTUL  DE HOTĂRÂRE privind alegerea preşedintelui de şedinţă pentru perioada decembrie 2017-februarie 2018**

Inițiatorul proiectului de hotărâre – Primarul municipiului Pașcani

Se solicită avizul comisiilor:

Comisia juridică: Aviz favorabil.

Se solicită propuneri.

**Doamna Dondaș Adriana**, consilier local propune pe dl. Prodan Ionuț.

**Domnul Bodoașcă Mihai-Claudiu**, consilier local, propune pe dl. Dandu Alexandru.

**Domnul Bejenariu Ovidiu**, președinte de ședință, supune la vot cele două propuneri:

* Pentru dl. Prodan Ionuț:

**Pentru: 11**

**Abțineri: 8**

**Împotrivă:0**

* Pentru dl. Dandu Alexandru:

**Pentru: 8**

**Abțineri: 11**

**Împotrivă:0**

Se supune la vot proiectul de hotărâre cu propunerea ca dl. Prodan Ionuț să fie președinte de ședință. Cine este pentru? Abțineri? Împotrivă?

**Pentru: 11**

**Abțineri: 8**

**Împotrivă:0**

Se precizează că dl. Prodan va fi președinte de ședință pentru perioada decembrie 2017-februarie 2018. Următorul punct de pe ordinea de zi:

**17. PROIECTUL  DE HOTĂRÂRE privind** **vacantarea unui post în cadrul Consiliului de Administrație al S.C. C.L.P. Eco Salubritate S.A. Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

**Domnul Bejinariu Ovidiu,** presedinte de ședință, solicită dacă sunt discuții pe marginea proiectului de hotărâre. Dacă nu, supune la vot proiectul de hotărâre. Cine este pentru? Abțineri? Împotrivă?

**Pentru: 19**

**Abțineri: 0**

Împotrivă: 0

Proiectul a trecut și se propune trecerea la punctul 8 de pe ordinea de zi:

**18. PROIECTUL  DE HOTĂRÂRE** **privind desemnarea unui membru provizoriu în cadrul Consiliului de Adminsitrație al S.C. CLP ECO Salubritate S.A. Pașcani**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil cu amendament. La art. 2 alin. 1 – se înlocui SC Prest Serv Apa SA cu SC CLP Eco Salubritate SA. La alin. 2 al aceluiași articol: Cuantumul remunerației membrului provizoriu al Consiliului de administrație al SC CLP Eco Salubritate SA este cel stabilit la nivelul lunii octombrie 2017.

**Domnul Bejinariu Ovidiu,** presedinte de ședință, supune la vot amendamentul citit de dl. consilier Toma. Cine este pentru? Abțineri? Împotrivă?

**Pentru: 19**

**Abțineri: 0**

Împotrivă: 0

Amendamentul a trecut.

**Domnul Pintilie Marius-Nicolae**, consilier local, precizează că a văzut că prin proiect s-a făcut deja o propunere, dar au și ei o propunere – d-na Constantinescu Petronica. Solicită supunerea la vot a acestui amendament.

**Domnul Bejinariu Ovidiu,** presedinte de ședință, supune la vot amendamentul propus de dl. consilier Pintilie, ca d-na Constantinescu Petronica să facă parte din consiliul de administrație a SC CLP Eco Salubritate SA. Cine este pentru? Abțineri? Împotrivă?

**Pentru: 8**

**Abțineri: 6**

Împotrivă: 5

Amendamentul nu a trecut. Solicită propuneri pentru cine se mandatează la art. 3.

**Doamna Nedelcu Gabriela**, viceprimarul municipiului Pașcani, propune pe dl. Apostol Paul-Iulian.

În urma unei discuții cu dl. Ursu, director la SC CLP Eco Salubritate SA, se propune d-na Bucovanu Irina.

**Domnul Bejinariu Ovidiu,** presedinte de ședință, supune la vot propunerea privind pe d-na Bucovanu Irina. Cine este pentru? Abțineri? Împotrivă?

**Pentru: 18**

**Abțineri: 1**

Împotrivă: 0

Se supune la vot proiectul de hotărâre, cu nominalizarea făcută. Cine este pentru? Abțineri? Împotrivă?

**Pentru: 11**

**Abțineri: 8**

Împotrivă: 0

Proiectul a trecut. Următorul proiect de pe ordinea de zi este proiectul cu nr. 19:

**19. PROIECTUL  DE HOTĂRÂRE privind modificarea şi completarea art. 8 din Regulamentul privind instituirea taxei speciale de salubrizare pentru persoanele fizice în Municipiul Paşcani, aprobat prin Hotărârea Consiliului Local al Municipiului Paşcani nr. 144 din 29.09.2017 privind instituirea taxei speciale de salubrizare pentru persoanele fizice în Municipiul Paşcani**

*Inițiatorul proiectului de hotărâre – Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil.

**Domnul Bejinariu Ovidiu,** președinte de ședință, întreabă dacă sunt discuții.

**Domnul Bodoașcă Mihai-Claudiu**, consilier local, precizează că nu au votat atunci taxa de salubrizare și nu vor vota nici azi. Dl. primar a avut timp o lună de zile și putea veni cu o fundamentare corectă și să se scoată de acolo acea taxă de 80 lei/tonă, care nu se mai plătește, fiind amânată până la 1 ianuarie 2019. Dacă se scotea acea taxă, prețul era mai mic de 10 lei, în jur de 8 lei.

**Domnul Vântur Romel**, cetățean, precizează că trebuie găsită o soluție ca cei cu mai mulți copii să plătească mai puțin. Așa e legea, dar trebuie găsită o soluție pentru a proteja familiile cu mai mulți copii. Este bucuros că în oraș se mișcă ceva în ceea ce privește curățenia. Nu știe ce se întâmplă cu programul privind colectarea selectivă.

**Domnul Ursu Dumitru-Leonard**, director al SC CLP Eco Salubritate SA Pașcani, precizează că programul va continua. Se poartă o discuție între dl. Ursu și dl. Vântur.

**Domnul Haldan Vasile,** consilier local, precizează că s-a încercat să se facă ceea ce a spus dl. Vântur, dar prefectura nu a fost de acord, au vrut să vină în întâmpinarea celor cu probleme. A văzut și el că se face curățenie și pe străzile laterale și nu doar pe cele principale.

**Domnul Pintilie Marius-Nicolae**, consilier local, precizează că în calculația de preț, dacă se vorbește depre taxa de salubrizare și nu de măturat stradal, nu se face reciclare. Este preț mare pe taxă sau pe contract din două motive. Datorită faptului că nu se reciclează, se transportă foarte mult gunoi la groapa de la Iași și când se ajunge acolo, se plătește mult pentru depozitare. Crede că e nevoie să se înceapă la Pașcani a se colecta gunoiul selectiv, trebuie făcute eforturi în acest sens. Dacă vine dl. director cu o propunere care are legătură cu reciclarea, grupul PNL va vota. Ar dori să știe dacă dl. director a semnat contractul de mandat, dacă totul este în regulă.

**Domnul Ursu Dumitru-Leonard**, director al SC CLP Eco Salubritate SA Pașcani, precizează că există contract de mandat pe o perioadă de 4 luni.

**Domnul Pintilie Marius-Nicolae**, consilier local, precizează că fostul director avea un contract de mandat. Îl întreabă pe dl. Ursu dacă are alt contract de mandat.

**Domnul Ursu Dumitru-Leonard**, director al SC CLP Eco Salubritate SA Pașcani, precizează că are același contract de mandat.

**Domnul Pintilie Marius-Nicolae**, consilier local, urează succes noului director.

**Domnul Rîznic Andrei-Marius**, consilier local, precizează că având în vedere că se dorește instituirea unei taxe valabile pentru toți locuitorii municipiului, întreabă ce se întâmplă cu acei locuitori pe a căror străzi nu ajunge mașina de gunoi. Sunt locuitori în suburbii pe a căror străzi nu intră mașina de gunoi. Sunt nevoiți să meargă 300-400 m până la primul container. Întrebare: ce se face cu acei cetățeni ?

**Domnul Ursu Dumitru-Leonard**, director al SC CLP Eco Salubritate SA Pașcani, precizează că nu are informații despre așa ceva, nu există reclamații în acest sens. Dacă dl. consilier poate da detalii, problema se va rezolva.

**Domnul Pantazi Dumitru**, primarul municipiului Pașcani, menționează că este vorba de domeniul public unde din cauza sistematizării nu se poate intra cu mașina de gunoi. Este vorba de niște ulițe. Trebuie pregătite puncte de colectare la capătul străzii.

**Domnul Ursu Dumitru-Leonard**, director al SC CLP Eco Salubritate SA Pașcani, precizează că sunt 69 de puncte, urmează a fi completate până 243. Atunci, probabil, nu vor mai exista disfuncționalități.

**Domnul Pintilie Ciprian**, consilier local, precizează că un exemplu concret e str. Teiului.

**Domnul Olariu Costel-Sorin**, consilier local, precizează că trebuie dat timp d-lui director să ducă la bun sfârșit proiectele pe care și le-a propus. Din ce vede el, lucrurile merg spre bine. Vrea să-i întrebe pe cei de la PNL cum să facă minuni cei de la salubritate, dacă ei vor să taie din bănuți. Se vrea taxa tot mai mică, probabil este o comoară pe la PNL să se cumpere niște utilaje.

**Domnul Pintilie Marius-Nicolae**, consilier local, aduce aminte d-lui Olariu că au peste 1 an de zile în care au analizat situația celor de la salubritate, s-a făcut un raport cu activitatea de acolo, s-a prezentat în Consiliul Local. Lucrurile nu erau în ordine acolo, din presiunile făcute de ei s-a schimbat directorul. Îi aduce aminte d-lui Olariu că sunt 3 sau 4 ani de când cei de la salubritate nu reușesc să facă treaba corectă și vina nu este în mare parte a directorului.

**Domnul Bejinariu Ovidiu,** presedinte de ședință, precizează că se abate de la proiectul cu taxa de salubrizare.

**Domnul Pintilie Marius-Nicolae**, consilier local, precizează că SC CLP Eco Salubritate SA nu a fost condusă de PNL.

*Se poartă discuții între dl. Pintilie și dl. primar.*

**Domnul Bejinariu Ovidiu,** presedinte de ședință, face apel să nu se abată de la proiectul de hotărâre. Dă cuvântul d-lui Avrămiuc.

**Domnul Avrămiuc Vasile**, consilier local, îl felicită pe dl. Ursu pentru activitate sa, e opinia cetățenilor din oraș. Chiar și societatea civilă, dl. Vântur, aici de față, a vorbit despre activitate d-lui Ursu.

**Domnul Rîznic Andrei-Marius**, consilier local, precizează că nu știe cine a venit cu ideea că ei vor să taie ceva. Dacă taxa ar fi de 8,5 lei, cu siguranță s-ar încasa mai mult decât se încasează cu contract de 13 lei/persoană.

**Domnul Bejinariu Ovidiu,** presedinte de ședință, supune la vot proiectul de hotărâre așa cum a fost prezentat. Cine este pentru? Abțineri? Împotrivă?

**Pentru: 11**

**Abțineri: 8**

Împotrivă: 0

Proiectul a trecut. Următorul proiect de pe ordinea de zi este proiectul cu nr. 20:

20. PROIECTUL  DE HOTĂRÂRE    privind aprobarea Actului Aditional nr. 2 la Contractul de delegare a gestiunii serviciului public de salubrizare nr. 19534 din 03.10.2012 incheiat intre Municipiul Pașcani si S.C. CLP – ECO Salubritate S.A.

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

**Domnul Bejinariu Ovidiu,** presedinte de ședință, dă cuvântul d-lui Pintilie.

**Domnul Pintilie Marius-Nicolae**, consilier local, precizează că SC CLP Eco Salubritate este o societate în subordinea Consiliului Local și dorește să nu-și piardă obiectul de activitate. E curios cum votează dl. Olariu.

**Domnul Bejinariu Ovidiu,** presedinte de ședință, solicită dacă mai sunt discuții. Dacă nu supune la vot proiectul de hotărâre. Cine este pentru?

***Pentru: 12*** *( domnii consilieri Haldan V., Bejenariu O., Nedelcu G., Dondaș A., Toma C., Prodan I., Pintilie C., Perțu L., Avrămiuc V., Ungureanu C., Olariu S., Timofte M.)*

**Abțineri: 7** *( domnii consilieri Conache E., Bodoașcă C., Pintilie M., Dandu A., Danu I., Spiridon M., Rîznic A.)*

Împotrivă: 0

Domnul Pantazi Dumitru, primarul municipiului Pașcani, solicită permisiunea de a face câteva precizări. S-a aderat acum 7-8 ani prin dorința Consiliului Local, în vederea operării cu un operator regional, pentru a face investiții în acest serviciu. Din momentul aderării trebuie să se supună și unor reguli de operare și funcționare a serviciului respectiv. ADIS sunt în faza de a primi documentația de atribuire, urmând să înceapă procedura de achiziție a serviciului. Fără această hotărâre de consiliu local prin care operatorul local să aibă această clauză nu pot da drumul la licitație. Prin abținerea de azi se blochează un județ întreg pentru că nu s-a votat această hotărâre, se blochează demararea în continuare a procedurilor. Îndeamnă la citirea contractului de finanțare și a clauzelor acestuia. Cine nu votează suportă daune financiare pe acest proiect. A fost sunat de la ADIS și de la Consiliul Județean Iași și rugat să nu se blocheze procedurile pe acest serviciu. Solicită reluarea votului. Întreabă: cine a spus că se desființează operatorul SC CLP Eco Salubritate? Solicită consemnarea nominală a votului fiecărui consilier. Nu poate veni un operator la licitație atât timp cât este un operator care are contract de delegare pe perioadă nedeterminată.

Domnul Bodoașcă Mihai-Claudiu, consilier local, precizează că acest contract e până în anul 2027.

Domnul Pantazi Dumitru, primarul municipiului Pașcani, menționează că procedura va dura 1,5 ani sau 2. În luna decembrie se va primi documentația, în martie-aprilie are loc licitația și dacă nu sunt contestații, operatorul va începe prestarea serviciului în iulie-august 2018. Dacă sunt contestații, e posibil să dureze până la sfârșitul anului sau să treacă în celălalt an.

Domnul Olariu Costel-Sorin, consilier local, se declară surprins de votul d-lui Pintilie, care se declara un ecologist convins. Acum se pune împotriva colectării selective. El a devenit pentru grupul PNL un azimut, ei votează funcție de cum votează el.

Domnul Pantazi Dumitru, primarul municipiului Pașcani, menționează că gunoiul menajer se transportă la Iași. Tergiversând această hotărâre, nu se va putea duce gunoiul la stația de sortare de la Ruginoasa, va trebui dus în continuare la Iași și atunci să se vadă taxa de salubritate.

Domnul Bodoașcă Mihai-Claudiu, consilier local, precizează că nu se mai predau fără să știe condițiile. Așa s-a făcut cu Apavital și s-a văzut ce s-a făcut în oraș. Citind contractul cu ADIS, a văzut că e o excepție și anume municipiul Iași. Se întreabă de ce ei pot și Pașcani-ul nu. Municipiul Iași va adera la ADIS în 2022. Dacă condițiile sunt bune, în anul 2027 când expiră contractul cu operatorul local, va adera și Pașcani-ul. Întrebarea e de ce să se predea înainte fără a ști condițiile.

Doamna Nedelcu Gabriela, viceprimarul municipiului Pașcani, vrea să facă câteva precizări. Municipiul Pașcani este membru ADIS, este parte a acestui proiect european. Nevotând această hotărâre, se blochează procesul de atribuire și nu se poate merge mai departe. Sunt primite pe e-mail adresele de la prefectură și ADIS, prin care se explică foarte clar de ce trebuie votat acest proiect. Îi îndeamnă pe consilierii PNL să meargă la ADIS să solicite contractul, să vadă clauzele, condițiile și consecințele care decurg în urma votului împotrivă.

Doamna Jitaru Irina, secretarul municipiului, se referă doar la partea de legalitate. Precizează că ieri, în ședințele pe comisii, li s-a explicat de ce Iași-ul beneficiază de clauza asta și Pașcani-ul nu. Dacă nu se votează această clauză, vor fi puși în situația de a avea două contracte cu două firme în același timp. Nu se poate înceta sau denunța contractul, dacă nu este o astfel de cauză în contract. Contractul face legea părților.

*Se vorbește concomitent.*

Domnul Conache Eduard-Cătălin, consilier local, precizează că legea permite continuarea contractului pănâ la expirare, în 2017. Să se opereze cu operatorul local, fiindcă așa prevede legea.

*Se vorbește concomitent.*

**Domnul Bejinariu Ovidiu,** presedinte de ședință, solicită înscrieri la cuvânt.

**Domnul Pantazi Dumitru**, primarul municipiului Pașcani, menționează că aderarea la ADIS s-a făcut în 2009, iar societatea a fost înființată în anul 2011. Se cunoșteau regulile din ADIS când s-a înființat societatea. Aceasta a fost înființată pe perioada până la implementarea proiectului, până va veni un operator regional. Se cunoșteau condițiile când s-a aderat la ADIS. Nu știe cum se va justifica juridic înființarea acestei societăți în 2011, în condițiile în care s-a aderat la ADIS în 2009.

**Domnul Conache Eduard-Cătălin**, consilier local, precizează că ADIS e o asociație, din care se poate și ieși.

**Domnul Pantazi Dumitru**, primarul municipiului Pașcani, menționează că odată cu aderarea la ADIS s-a dat girul angajării de către aceasta a unor fonduri, nu puține – 60-70 milioane de euro pentru modernizarea acestui serviciu.

**Domnul Conache Eduard-Cătălin**, consilier local, precizează că ei vor să vadă ce condiții oferă ADIS.

**Domnul Pantazi Dumitru**, primarul municipiului Pașcani, menționează că ADIS a făcut un master plan în care Pașcani-ul a fost inclus. Când s-a făcut calculul taxei s-a luat în calcul și cantitatea de gunoi menajer din municipiul Pașcani.

*Se vorbește concomitent*.

**Domnul Pantazi Dumitru**, primarul municipiului Pașcani, precizează că societatea locală va opera în continuare, pentru că nu va veni operatorul regional să facă curățenie pe domeniul public. El va prelua doar resturile menajere din punctele de colectare.

**Domnul Ursu Dumitru-Leonard**, director al SC CLP Eco Salubritate SA, precizează că ei nu sunt în aceeași situație ca și Salubris. Ei nu sunt autorizați, Salubris este. La un moment dat, colectarea și transportul gunoiului menajer va merge la ADIS și ei vor rămâne cu celelalte obiecte de activitate: măturatul stradal, dezinsecția și deratizarea, etc.

**Domnul Pintilie Marius-Nicolae**, consilier local, precizează că din punctul lor de vedere, delegarea serviciilor de apă a fost o greșeală. Nu vor să se grăbească, să cântărească foarte bine ce se va întâmpla cu salubritatea. Îl întreabă de pe dl. primar ce a făcut cu operatorul local. Răspunde că l-a lăsat să moară. Vor să cântărească foarte bine, nu vrea să fie o hotărâre luată în pripă, pentru că s-a greșit cu apa la Pașcani. Se va veni din nou cu acest proiect, dacă va fi cazul, promite că va fi cântărit de 10 ori, măsurat de 100 de ori, ca atunci când taie, să taie bine.

**Doamna Nedelcu Gabriela**, viceprimarul municipiului Pașcani, întreabă când estimează că se va întâmpla asta, pentru că trebuie să se dea drumul la licitație.

**Domnul Pintilie Marius-Nicolae**, consilier local, precizează că e nevoie de atât timp cât să nu le reproșeze nimeni că au luat o hotărâre greșită.

**Doamna Nedelcu Gabriela**, viceprimarul municipiului Pașcani, precizează că a fost atât timp la dispoziție.

**Domnul Pintilie Marius-Nicolae**, consilier local, precizează că acest proiect de hotărâre a fost retras de pe ordinea de zi de dl. , fără a cunoaște motivele retragerii. Menționează că a fost comisie pentru Apavital, solicită și comisie pentru a și apoi a lua o hotărâre împreună.

**Domnul Rîznic Andrei-Marius**, consilier local, îl întreabă pe dl. director Ursu dacă funcționează ilegal cu serviciul de salubrizare, dacă au autorizație.

**Domnul Ursu Dumitru-Leonard**, director al SC CLP Eco Salubritate SA, precizează că din punct de vedere al mediului sunt în legalitate. În termen de 80 de zile trebuia autorizat serviciul, lucru care nu s-a întâmplat atunci, autorizat la ANRSC. Se operează tacit, așa cum a precizat.

**Domnul Rîznic Andrei-Marius**, consilier local, întreabă dacă nu cumva era obligația de a construi niște platforme de colectare.

**Domnul Pantazi Dumitru**, primarul municipiului Pașcani, precizează că sunt în procedură de achiziție publică pentru întocmirea cărților funciare.

**Domnul Rîznic Andrei-Marius**, consilier local, întreabă dacă vreuna din cele 269 de platforme ce urmează a fi construite are carte funciară. De doi ani este bugetată acea platformă model, nu este făcută și acum se ceartă PNL-ul. Întrebare: de ce nu se face această platformă model? Așteaptă un răspuns.

**Domnul Pantazi Dumitru**, primarul municipiului Pașcani, precizează că dacă se făceau cărți funciare pentru domeniul public, alta era situația acum.

**Doamna Nedelcu Gabriela**, viceprimarul municipiului Pașcani, precizează că anul acesta se vor face cărți funciare. Anul acesta, pentru a treia oară, sunt în procedură de achiziție pentru a veni cineva să întocmească documentația. Menționează că nu s-a prezentat nimeni. S-a reluat procedura de achiziție pentru întocmire documentație. Nu se poate face nicio investiție pe domeniul public fără cărți funciare.

**Domnul Rîznic Andrei-Marius**, consilier local, întreabă dacă sunt stabilite locurile de amplasare ale acestor platforme.

**Doamna Nedelcu Gabriela**, viceprimarul municipiului Pașcani, răspunde că sunt stabilite.

*Se vorbește concomitent.*

**Domnul Bejinariu Ovidiu,** presedinte de ședință, precizează că votul pentru acest proiect trebuie consemnat nominal. Proiectul nu a trecut. Trece la ultimul proiect pe ordinea de zi:

**21. PROIECTUL  DE HOTĂRÂRE privind rectificarea Bugetului local de venituri și cheltuieli al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

Se solicită avizul comisiilor:

Comisia economică: Aviz favorabil.

Comisia juridică: Aviz favorabil.

Comisia urbanism: Aviz favorabil.

Comisia învățământ: Aviz favorabil

**Domnul Bejinariu Ovidiu,** presedinte de ședință, întreabă dacă sunt discuții.

**Domnul Pantazi Dumitru,** primarul municipiului Pașcani, precizează că ar vrea să propună o modificare a bugetului. SC CLP Eco Salubritatea a solicitat să li se acorde finanțarea pentru o compactoare de capacitate mare, de 40-50 mc, astfel încât să se poată transporta la Iași resturile manajere. În prezent se transportă cu 2 autocamioane, chiar și 3. Într-un an de zile, valoarea compactoarei se va recupera prin economiile care se vor face. Au primit o propunere de 613.400 lei, dar el propune să se prevadă suma de 500.000 lei. Precizează că s-au primit 2, 8 milioane lei pentru str. Gării și, probabil, se va primi aproape întreaga sumă. Din acea poziție, de la str. Gării, să se transfere 500.000 lei pentru această investiție. Se va parcurge procedura de achiziție și dacă vor mai trebui ceva bani, se va veni cu o suplimentare. Face o precizare vizavi de excedent. Au fost prevăzuți 6 milioane lei pentru str. Gării. Dacă nu era finanțare de la bugetul de sta, acești bani trebuiau prevăzuți în buget. S-au cheltuit 2 milioane de lei, dacă se adăuga și str. Gării, erau 8 milione de lei. Rămânea excedentul de doar 2 milioane lei. A pus frână la cheltuirea banilor pentru că era semnat contractul cu str. Gării, iar procedurile de achiziție durează maimult . Sunt în derulare proceduri de achiziție pentru studii de fezabilitate, pentru cărți funciare, pentru întocmire de titluri de proprietate. Nu crede că 100 miliarde de lei e o sumă prea mare de investiții pentru un oraș ca Pașcani. Există preocupare de a atrage fonduri și din alte surse.

**Domnul Rîznic Andrei-Marius**, consilier local, salută această idee. Dar, dl. primar spune că mâine-poimâine vine operatorul, iar acum se vrea a se achiziționa compactoare.

**Domnul Pantazi Dumitru,** primarul municipiului Pașcani, precizează că a specificat că va dura 9 luni-1 an până va veni operatorul, perioadă în care se va recupera ca valoare.

**Domnul Ursu Dumitru-Leonard**, director al SC CLP Eco Salubritate SA, precizează că în urma analizei economice la nivelul societății s-a ajuns la concluzia că trebuie investiții. Nu ar fi venit să ceară bani fără a cerceta în amănunt situația din teren. Până la finalul anului 2018, ei vor salubriza localitatea. A fost un control al celor de la mediu și s-au tras anumite concluzii. În anul 2017 , SC CLP Eco Salubritatea a fost amendată cu 75 mii lei, sumă ce trebuie plătită. Amenda a fost contestată în instanță. Acum s-au blocat conturile de la ANAF, s-a făcut eșalonare, s-a achitat până la acest moment suma de 10.000 lei. Erau pasibili și la acest control de amendă, dar au îngrădit zona cu un gard provizoriu, lucru ce i-a salvat pe moment. Acolo, după cum prevedea autorizația, era nevoie de o investiție care să aducă la cota de încărcare, fără a depozita gunoaiele jos. S-a făcut un referat, dar nu a ajuns la consilieri fiindcă e în lucru, dar va ajunge. La nivelul lunii octombrie se achită transportatorului suma de 86 mii lei, inclusiv TVA. Această semiremorcă de 58-60 mc are capacitatea de a prelua direct gunoiul din compactoarele pe care societatea le are, fără a fi necesară depozitarea temporară a deșeurilor menajere. Se intră în legalitate și, de aceea, a venit în fața consilierilor cu această propunere. Menționează că remorca costă în jur de 82000 euro și nu se găsește în România. Prin contractul de delegare, au și activitatea de dezinsecție și deratizare. Pentru a putea autoriza această activitate, trebuie să facă investiții pentru utilaje. În acel referat a înserat și un atomizor de aproximativ 3500 lei și 2 pulverizatoare de capacitate mare, pentru a desfășura activitatea în municipiul Pașcani. Suma se ridică la 613 mii, fără TVA. Acum sunt la limita legii în ceea ce privește autorizația de mediu. S-a achitat datoria către Salubris, cca 156 mii lei, este de plată doar factura curentă. S-a achitat jumătate din suma către transportator. Când se trece la încasarea taxei, se va renunța la casierii încasatori, cu excepția a trei persoane care dețin și alte autorizații și vor rămâne în societate.

**Domnul Olariu Costel-Sorin**, consilier local, precizează că e de acord cu propunerea d-lui director, dar are o întrebare vizavi de contractul cu transportatorul, ce se va îmtâmpla cu acest contract.

**Domnul Ursu Dumitru-Leonard**, director al SC CLP Eco Salubritate SA, precizează că au contract cu transportatorul până la sfârșitul anului. Au o relație foarte bună cu acesta, pentru fiecare transport există confirmare și fotografie.

**Domnul Bejinariu Ovidiu,** presedinte de ședință, dă cuvântul cetățeanului Vântur.

**Domnul Vântur Romel**, cetățean, face precizări vizavi de noua investiție de la SC CLP Eco Salubritate. Dar se pare că acest cost al investiției nu va fi acoperit într-un an. Singurul argument valabil e necesitatea.

**Domnul Ursu Dumitru-Leonard**, director al SC CLP Eco Salubritate SA, precizează că din calculele făcute, investiția se amortizează într-un de zile și rămân și cu utilajul. Când nu vor mai avea serviciul, e posibil să-l închirieze sau să-l vândă. Face precizări cu privire la tonaj.

**Domnul Bejinariu Ovidiu,** presedinte de ședință, supune la vot propunerea d-lui primar și anume transferarea sumei de 500000 lei de la capitolul str. Gării – 84.71.0101 la capitolul 74.71.0130 – Dotări. Cine este pentru? Abțineri? Împotrivă?

**Pentru: 19**

**Abțineri: 0**

Împotrivă: 0

Se supune la vot proiectul cu amendament. Cine este pentru? Abțineri? Împotrivă?

**Pentru: 19**

**Abțineri: 0**

Împotrivă: 0

Precizează că toate proiectele de pe ordinea de zi au fost discutate. Întreabă cine se înscrie la cuvânt. Notează pe dl. Pintilie M., dl. Rîznic, dl. Dandu, dl. Pintilie Ciprian, dl. Olariu, dl. Vântur, d-na Aștefănoaie.

**Domnul Pantazi Dumitru**, primarul municipiului Pașcani, precizează că vrea să răspundă consilierilor PNL vizavi de solicitarea acestora în legătură cu SC Prest Serv Apa SA. A promovat proiecte de hotărâre privind delegarea unor servicii, nu s-au aprobat. A fost desemnat un consiliu de administrație provizoriu și cei desemnați nu vor să semneze. A dat spre analiză compartimentului juridic să spună ce este de făcut în continuare.

**Domnul Pintilie Marius-Nicolae**, consilier local, precizează că dl. primar a retras proiectul cu iluminatul public și-l întreabă cum vede el soluția.

**Domnul Pantazi Dumitru**, primarul municipiului Pașcani, precizează că a retras proiectul fiindcă nu a fost încă preluat sistemul de iluminat. ANRSC a pus în vedere înființarea acestui serviciu. Va fi scos la licitație pe SEAP. Se va veni cu un regulament în Consiliul Local privind acest serviciu.

**Domnul Pintilie Marius-Nicolae**, consilier local, precizează că din luna septembrie era timp să se întocmească acest regulament. A înțeles viziunea d-lui primar și crede că e bună. Părerea sa e că se mișcă greu lucrurile în această direcție. S-a dat în compartimente, trebuia făcut raportul și regulamentul până acum. El se adresează d-lui primar în calitate de șef la primărie.

**Domnul Dandu Alexandru Ionuț**, consilier local, adresează o interpelare vizavi de achiziția de indicatoare rutiere, stații de autobuz, semafoare. Și ei au avut un proiect de hotărâre privind achiziționarea de plăcuțe pentru străzi, respins pe motiv că nu trebuie hotărâre, se poate face prin achiziție directă. Întreabă când se vor achiziționa aceste plăcuțe.

**Domnul Zanet Gică**, administratorul public al municipiului Pașcani, precizează că se va face o inventariere a acestora confor nomenclatorului stradal și va fi prinsă suma în bugetul de anul viitor.

**Domnul Dandu Alexandru Ionuț**, consilier local, întreabă ce se face cu sala de sport de la Colegiul M. Sadoveanu – acoperișul.

**Domnul Pantazi Dumitru**, primarul municipiului Pașcani, precizează că trebuie studiu de fezabilitate.

**Domnul Dandu Alexandru Ionuț**, consilier local, menționează că din cauza acoperișului e în pericol instalația electrică.

**Domnul Rîznic Andrei-Marius**, consilier local, precizează că la ședința trecută a atras atenția cu privire lipsa unor becuri în anumite zone din oraș, dar situația nu s-a schimbat. Chiar în centrul orașului la trecerea de pietoni e beznă, mai ales că acum se înnoptează devreme. Are și poze în acest sens.

**Domnul Pantazi Dumitru**, primarul municipiului Pașcani, solicită acele poze.

**Doamna Nedelcu Gabriela**, viceprimarul municipiului Pașcani, precizează că e nevoie de reabilitarea sistemului de iluminat public.

**Domnul Rîznic Andrei-Marius**, consilier local, revine la solicitarea privind prezența poliției locale în prima parte a zilei în piețe, măcar 2-3 ore. O altă problemă ridicată sunt rampele pentru persoanele cu handicap și pentru persoanele cu căruț pentru copii. În legătură cu sala de sport de la Colegiul Sadoveanu, este o hotărâre prin care se acordă dreptul Clubului Long-Ho de a folosi această sala de sport. Menționează că d-na director nu recunoaște această hotărâre atât timp cât sala este în administrare, iar Consiliul Local nu o poate obliga. Crede că trebuie luate măsuri acolo.

*Se vorbește concomitent.*

**Domnul Rîznic Andrei-Marius**, consilier local, întreabă dacă sunt pregătiți cu adevărat pentru perioada de iarnă.

**Domnul Pantazi Dumitru**, primarul municipiului Pașcani, precizează că este contract, se va vedea cum se va mișca firma.

**Domnul Olariu Costel-Sorin**, consilier local, întreabă despre complexul sportiv de la Blăgești.

**Domnul Pintilie Ciprian**, consilier local, solicită, dacă este posibil, să se înceapă și repararea acoperișului de la Școala Gîștești. A văzut că se achiziționează parapeți rutieri. Întreabă dacă e posibil să se facă lucrarea la Sodomeni și Gîștești iarna asta.

**Doamna Nedelcu Gabriela**, viceprimarul municipiului Pașcani, precizează că s-a parcurs procedura și nu s-a înscris nimeni la licitație.

**Domnul Vântur Romel**, cetățean,face câteva aprecieri în legătură cu facturarea apei. Precizează că nici ARSACIS și nici ADIS nu sunt proiecte europene. ADIS și ARSACIS implementează niște proiecte ale românilor, cu finanțare europeană.

*Se vorbește concomitent.*

**Domnul Vântur Romel**, cetățean, întreabă de ce nu se facturează individual apa.

**Doamna Aștefănoaie Olguța**, cetățean, precizează că a obținut titlul de proprietate pentru un teren, dar nu poate face carte funciară pentru o anumită suprafață în str. Morilor. În 2012 trebuia făcut un proiect pentru concesionare și nu s-a realizat acel lucru. Dl. Vârcă Emil a obținut niște răspunsuri și o amenință cu privire la suprafața de teren, spunând că el este proprietar. A fost nevoită să sune la 112. A fost în audiență la prefectură. Trebuie întocmit proiectul cu concesionarea.

**Domnul Pantazi Dumitru**, primarul municipiului Pașcani, precizează că în anul 2004-2005, o firmă a achiziționat bunurile imobile fără teren. Terenul trebuia să-l primească în concesiune, lucru care nu s-a întâmplat. Doamna are o hotărâre judecătorească privind reconstituirea dreptului de proprietate pentru o suprafață de aproximativ 2000 mp din acest teren de 8300 mp. Firma care a preluat bunurile imobile a făcut solicitare de concesionare a terenului. E obligație de a concesiona terenul fiindcă este o hotărâre judecătorească.

**Doamna Aștefănoaie Olguța**, cetățean, precizează că este amenințată tot timpul.

**Doamna Jitaru Irina**, secretarul municipiului Pașcani, precizează că doamna a sesizat poliția.

**Domnul Pantazi Dumitru**, primarul municipiului Pașcani, o întreabă dacă a făcut o cerere la primărie prin care solicită sprijinul.

**Doamna Aștefănoaie Olguța**, cetățean, precizează că a depus cu număr de înregistrare toate actele care au stat la baza întocmirii titlului de proprietate.

**Domnul Pantazi Dumitru**, primarul municipiului Pașcani, precizează că e nevoie ca doamna să insiste să facă carte funciară.

**Domnul Bejenariu Ovidiu**, președintele de ședință, declară închise lucrările ședinței rdinare de azi.

Ședința se încheie la ora 12,20.

**PREȘEDINTE DE ȘEDINȚĂ SECRETARUL MUNICIPIULUI**

**Consilier BEJINARIU OVIDIU cons. jr. JITARU IRINA**